id string | poet string | poem_number string | title string | form string | meter string | text string |
|---|---|---|---|---|---|---|
351 | Nali | 0089 | ێ/مەستوورە کە حەسنا و ئەدیبە بە حیسابێ | قەسیدە | مفعولُ مفاعیلُ مفاعیلُ فعولن | مەستوورە کە حەسنا و ئەدیبە بە حیسابێ
هاتە خەوم ئەمشەو بە چ نازێک و عیتابێ!
هاتووم، وتی، عوقدەم هەیە، قەت مومکینە وا بێ؟
هی تۆم ئەگەرەم مەسئەلە حەل کەی بە جەوابێ
هەر مەسئەلە بیکرێ کە بە تۆ شەرحی کرابێ
مومکین نییە کەس دەخڵی بکا چین و خەتا بێ
ئایینە بە مایینە دەبێ ڕەنگ نوما بێ
مەستوورە بەمەستوورە دەبێ موهرەگوشا بێ
نوکتێکی... |
378 | Nali | 0117 | ە/شکەنجی عەرز و توولی پێچی زوڵفت بێ سەرەنجامە | غەزەل | مفاعیلن مفاعیلن مفاعیلن مفاعیلن | شکەنجی عەرز و توولی پێچی زوڵفت بێ سەرەنجامە
مەسەل توولی ئەمەل، عومری خزر، زنجیری سەودامە
بە شەڕ هاتن ڕەقیب و موددەعی، من خۆشی خۆشیمە
کە دەعوایە، لە هەر لایە بکوژرێ سوودی ئیسلامە
ئیشارەم کردە ئەبرۆی، یەعنی: میحرابت کەچە، فەرمووی:
ئەمە قیبلەی تەمامی عالەمە، جێی جیلوەی ئیمامە
لە سایەی ڕوویی تۆوە شامی خەڵقی تەڵعەتی سوبحە
ل... |
668 | Salim | 131 | ن/بەخوڕ خوێن بێنە ئەی گریە لە چاوەی چاوی تاری من | غەزەل | مفاعیلن مفاعیلن مفاعیلن مفاعیلن | بەخوڕ خوێن بێنە ئەی گریە! لە چاوەی چاوی تاری من
حەنا لازم بووە بۆ پێی سەگی کۆیی نیساری من
ڕەفیقان گەر دەچن بۆ سەیری باغ و گوڵ خوداحافیز
موهەییایە لە ڕووی یارا گوڵ و باغ و بەهاری من
ئەگەر فەرقم بگاتە مەرکەزی خاکی کەفی پێی یار
دەگاتە ئاسمان گۆشەی کولاهی ئیفتخاری من
لە دونیادا جەفای عوقبام هەموو دیوە لەدەس هیجران
دەبێ فەر... |
67 | Hêmin | 036 | تاریک و ڕوون/ناسۆری تەشەنا | غەزەل | فعلاتن فعلاتن فعلاتن فعلن | وەرە مەیگێڕ دەمەوێ ئەوشۆ خەمی دڵ کەم کەم
لووزەوم بەردە سەرێ نامەوێ جورعەی کەم کەم
تەشەنا بۆتەوە ناسۆری دەروونم دیسان
زامی کۆنە و بەمەیی کۆنی دەبێ مەڵهەم کەم
مشتوماڵی دەوێ ئاوێنەیی ژەنگاوی خەیاڵ
مەست و گێژم کە، هەتا گاڵە بەجامی جەم کەم
ئێستە بۆ چاری خەمم گۆشەیی مەیخانەیە جێم
من کە ڕۆژێک دەمەویست میللەتەکەم بێ خەم کەم
تا... |
303 | Nali | 0024 | ح/ساقی وەرە ڕەنگین کە بە پەنجە لەبی ئەقداح | غەزەل | مفعولُ مفاعیلُ مفاعیلُ فعولن | ساقی! وەرە ڕەنگین کە بە پەنجە لەبی ئەقداح
بەم ڕاحە، لەسەر ڕاحە، دەڵێن: ڕاحەتی ئەرواح
بەم کاسە لەسەر پەنجە دەڵێن: نووری عەلا نوور
ڕەخشانە لە میشکاتی قەدەحدا وەکوو میسباح
قەترێکە لە بەحری کەرەم و ڕەحمەتی فەتتاح
نەک ئارەقی کەرمی عینەب و شەربەتی توففاح
بەو دەستە کەوا مەرهەمە بۆ ئەم دڵی خەستە
بەو پەنجە کە بۆ بابی گوشایش ئەو... |
297 | Nali | 0017 | ا/یا بدر علوا و ضیاء و کمالا | غەزەل | مفعولُ مفاعیلُ مفاعیلُ فعولن | ++
++
تا سونبولی زوڵفت لە نیهالی قەدت ئاڵا
من دوودی هەناسەم گەیییە عالەمی باڵا
++
++
من گریە، ئەتۆ خەندە بە یەکدی دەفرۆشین
من لەعلی بەدەخشان و، ئەتۆ لوئلوئی لالا
++
++
توڕڕەت وەکوو تۆماری شکستەو، سەری کوڵمت
بۆ نووری سەوادم بووەتە شەمعی موتاڵا
ئەو چاوە غەزالە فەتەراتی سەر و ماڵە
ئەو نەرگسە کاڵە نە منی هێشت و نە کاڵا
حوق... |
958 | Ḧacî Qadir | 063 | ی/لە عەینی لەعلی کانی خەتتی سەبزی بوو بە میوانی | غەزەل | مفاعیلن مفاعیلن مفاعیلن مفاعیلن | لە عەینی لەعلی کانی خەتتی سەبزی بوو بە میوانی
نەنازێ با خدر ئیتر کە مەشهوورە بە حەیوانی
هەتا کوحلی غوباری پێی نەکاتە چاوی خۆی مەردوم
سەوادی خوێندنەوەی نابێ شکستەی خەتتی ڕەیحانی
کە هات و کەوتە حەڵقەی گێژی مریەم ئەو دەمە یەکسەر
ئەرەستۆش وەک فلاتوون توون بە توون چوو، کەوتە حەیرانی
ئەگەر ئەم زولفە موشکینە، وەگەر ئەم لەعلە ... |
1025 | Ḧerîq | 034 | ێ/ئەی جەنابی سەییدی عالی نەسەب کەی ڕەهڕەوێ | غەزەل | فاعلاتن فاعلاتن فاعلاتن فاعلن | ئەی جەنابی سەییدی عالی نەسەب کەی ڕەهڕەوێ
عەرزە و دەردی دەوام و بێ دەوام دێنێتە وێ
بۆ حوزووری پیری کامڵ عاریفی دانایی ڕاز
شەمسی ئەفلاکی هیدایەت نەجمی ڕێی هەر شەبڕەوێ
خۆ مەسەللەم گەر لە غایب دەستی پیر کۆتا نییە
کەی دەبێ دەست و دڵی پیرێ لەبۆمن ڕێ کەوێ
ڕۆژ و شەو غەرقی خەیاڵم بێ ئەنیس و بێ نەدیم
چاو نەماوە تا بڵێم قەت خەو ل... |
329 | Nali | 0063 | و/وەک قەفەس ئەم حوجرە کون تێیە کەوا گرتوومیە ناو | غەزەل | فاعلاتن فاعلاتن فاعلاتن فاعلن | وەک قەفەس ئەم حوجرە کون تێیە کەوا گرتوومیە ناو
تار و پۆیی عەنکەبووتە، زۆرە لێی کردوومە داو
دوودی سەرمیچی گوڵەنگی لەت لەتی دەسرازە کۆن
بان و دیواری بە میسلی لانکەی ئەجزا شکاو
هەر لە سەربان دار بە داری ڕایەڵی بژمێرە وەک
لا پەراسووی بارگیرێکی کە زیندوو بێ بە ناو
ڕۆژ و شەو خۆش خۆش لەباتی کا، گەڵای پێدا دەکەن
وەک گەڵاڕێزانی... |
688 | Salim | 151 | و/دا بێنە بە پەهلوویی ڕوخا حەلقەیی گێسوو | غەزەل | مفعولُ مفاعیلُ مفاعیلُ فعولن | دا بێنە بە پەهلوویی ڕوخا حەلقەیی گێسوو
مەتبووعە بە ئەترافی گوڵا سونبولی خۆشبوو
ئەندازەیی حەوشی حەرەم و جیلوەگەریی یار
دێنێتە نەزەر دەشتی خەتا و ڕەمی ئاهوو
خۆ زوڵف و ڕوخی زیددی یەکن سیحرە کە سازان
خستوویەتە ژێر ماری سیەهـ دۆشەکی پشکوو
بۆ زوڵمی لە ئەندازە بەدەر وەک یەکی خولقاند
خەللاقی ئەزەل مەشرەبی تۆ و تەبعی هۆلاکوو
دە... |
212 | Kurdî | 007 | ت/بە داوی زولف و دانەی خاڵی سەر ڕووت | غەزەل | مفاعیلن مفاعیلن فعولن | بە داوی زولف و دانەی خاڵی سەر ڕووت
گرفتارە دڵی سەد عاشقی ڕووت
نیگاهی چاوی مەستی نیمە خابت
هەزاری وەک منی خستۆتە تابووت
سەبا گەر لابدا زولفت لە کوڵمەت
دەڵێم یا ماهە یا خورشیدە ئەنگووت
شکاندت لەشکری عەقڵ و شەکیبم
بە تابووری موژە و شمشێری ئەبرووت
لە چاهی ژێری لێوت وا ئەسیرن
هەزارانی وەکوو هاڕووت و ماڕووت
مەهە یا ڕۆژە یا ڕ... |
930 | Ḧacî Qadir | 025 | سلام اللە منی کل یوم | مەسنەوی | مفاعیلن مفاعیلن فعولن | ++
لە ئەسحابانی ساحیب غیرەت و دین
لە بێ عاری هەموویان کەوتە یادم
ڕمووزی ئیتتیفاق و ئیتتیحادم
لەبەر دووری لە ئەقران و لە ئەمسال
لە کوردانم دەپرسی زەربولمیسال
لەبۆ ئەم یەک دوو ئەشعاری ڕەش و ڕووت
هەتا پەیدا بوو ڕۆحم گەییە سەر لووت
دەفەرمووی ئەم عەزابە بۆچ دەکێشی
چ مەلزوومە ئەگەر چاوت نەیێشی
قوڕی کوێ کەم بەسەر خۆما لە غورب... |
401 | Narî | 018 | ت/ئەی ئەمن قوربانی خاکی خانەقات | قەسیدە | فاعلاتن فاعلاتن فاعلن | ئەی ئەمن قوربانی خاکی خانەقات
قوتبی کامیل، مورشیدی شیرین سیفات
شاهی تەختارایی موڵکی مەعریفەت
شەمعی پڕتەوبەخشی ئەربابی نەجات
لایەقی ئەمڕۆ لەبۆ تەفسیری «نوون»
شاریحی بۆ «مائیدە» و سوورەی «بەرات»
شک نییە مەنزووری زومرەی ئەولیام
گەر بگا دەستم بە داوێنی کەوات
ساعەتێ گەر دەس بدا فەیزی حوزوور
یەک دەقیقە قیمەتە بۆ سەد سەعات
ئا... |
615 | Salim | 077 | ر/ربنا ساکینی کۆتن چ غوڵام و چ ئەمیر | غەزەل | فعلاتن فعلاتن فعلاتن فعلن | ڕەببەنا ساکینی کۆتن چ غوڵام و چ ئەمیر
وەکوو یەک ئەهلی نیازن، چ غەنیی و چ فەقیر
بە ئومێدی کەرەمت شام و سەحەر سوجدەکونان
دەکەن ئیزهاری ڕەزالەت چ گەدا و چ وەزیر
بەنەزەر ڕەحمەتی تۆوە لە نەزەر ئەهلی بەسەر
جوملە نەزدیکی نەجاتن چ زەلیل و چ ئەسیر
شەرەفی خەلعەتی خاسست بەقەدەر کوللی جیهان
چەسپە بۆ قامەتی هەر کەس چ تەویل و چ قەسی... |
708 | Salim | 173 | گ/هاتە ڕووی دڵ لە غەمزە بەسکی خەدەنگ | غەزەل | فعلاتن مفاعلن فعلن | هاتە ڕووی دڵ لە غەمزە بەسکی خەدەنگ
خانەیی خارپوشتە، سینەیی تەنگ
جێی دڵم زوڵفی تۆیە تا دەمرم
کەی نەجاتی دەبێ ئەسیری فەرەنگ
ڕەغبەتت واجیب و حەزەر لازم
لە لەبت شەککەر و لە دیدە شەرەنگ
تۆ حەیاتی منت بە دیدە بڕی
تۆ بە ئاهوو دەکەی شکاری پەڵەنگ
بەمەسەل بەحرە عیشق و دڵ زەورەق
ئامەدوشودیە دڵ بەمیسلی نەهەنگ
بێ سەرە کاروان و شەو ... |
262 | Kurdî | 058 | ی/ناوی عیشق هەرگیز نەبووبایە لە دنیا کاشکی | غەزەل | فاعلاتن فاعلاتن فاعلاتن فاعلن | ناوی عیشق هەرگیز نەبووبایە لە دنیا، کاشکی
تۆی لە بۆ دەرمانی چاو نەبوایە پەیدا، کاشکی
هەر لە ئەووەڵ قورقوشم بکرایە چەشمەی مەنبەعی
ڕیشەیی گیاشی نەڕوایە لە سەحرا، کاشکی
کەس لە ڕەویەی عەشق و ڕێگەی عاشقی موخبیر نییە
شێت و شەیداتر ببووبایە زوڵەیخا، کاشکی
حاڵی مەجنوون خۆ لەرێی عیشقا [نەبوو] غەیرەز ستەم
عومری سەرفی بوت دەکرد ل... |
603 | Salim | 065 | ذ/بنووسم چۆن لە هیجرانا بە یاری سیمبەر کاغەز | غەزەل | مفاعیلن مفاعیلن مفاعیلن مفاعیلن | بنووسم چۆن؟ لە هیجرانا بە یاری سیمبەر کاغەز
دەکا گوم دووکەڵی ئاهم لەبەر مەددی نەزەر کاغەز
چ حاجەت میننەتی باڵی کەبووتەر هەڵگرێ نامەم
کە پەڕ بۆ تەییی ڕاهی کۆیی تۆ دێنێتە دەر کاغەز
لە تەندووری فیراقا ئافەتی مەکتووبە گریانم
وەکوو پشکۆیی ئاگر خوێن بە گەرمی دێتە سەر کاغەز
لە بەندی دیققەتی وەسفی میانا نوکتەبازێکە
لە پەردەی م... |
250 | Kurdî | 045 | و/وا بە ئاسان عالەمێ تەسخیری تۆ بوون ماهڕوو | غەزەل | فاعلاتن فاعلاتن فاعلاتن فاعلن | وا بە ئاسان عالەمێ تەسخیری تۆ بوون ماهڕوو
ساحیری یا ئەولیایی؟ ڕاست بێژە ماهڕوو
دەس بە خەنجەر دێی و باز خۆت دەگری سا کەی
لێم دەدەی؟ ئینتیزاری کوژتنم زوو لێم دە یاڵڵا ماهڕوو
دڵ دەبەی بە دزی لە ناو خەڵقی دەلێی خۆی داگیە پێم
من دڵم دا پێت بە ڕاست؟ دادەی بزانم ماهڕوو
بێچووە جەللاد! خۆت لە ناو مەردوم بە سۆفی بۆ دەکەی؟
هیچ کە... |
686 | Salim | 149 | و/تا تاقە لە سینەم دڵی غەمدیدە لە کۆی توو | غەزەل | مفعولُ مفاعیلُ مفاعیلُ فعولن | تا تاقە لە سینەم دڵی غەمدیدە لە کۆی توو
مەشغووڵە وەکوو کووکویی وێرانە بە کووکوو
وەسڵت سەمەری ڕەنجی منی زاری چە دێر دا
وەک مەوسیمی گوڵ عەهدی چ دێر هات و چە زوو چوو!
بۆ تەرکی جەفا بێهوودەیە لابە و زاری
خۆ تا بە ئەبەد جەوهەر و قانوونە لە گوڵ ڕوو
پڕ موشکیلە لەم حاڵە بکا چارەیی دەردم
بێ بۆیی شیفاداروویی تۆ فکری [ئەرەستوو]
و... |
806 | Wefayî | 011 | ا/مەششاتە کە شانەی لەسەری زولفی سەنەم دا | غەزەل | مفعولُ مفاعیلُ مفاعیلُ فعولن | مەششاتە کە شانەی لەسەری زولفی سەنەم دا
ئاشوفتەگیی حاڵی وەفایی لە قەڵەم دا
قوربان وەرە سەیرێکی دڵ و عالەمی دڵ کە
هەر زەوقە بە دڵ، شەوقە لە سەر، ئاهە لە دەمدا
ئاوێنەیی دڵ وا لە جەلادا بە تەجەللا
دێوانەیی ڕووت [کەی] لە هەوای شەوکەتی [جەم]دا؟
بۆ خاتری خەندێکی بە ڕەنگی گوڵ و باران
عاشق ئەوەتا هەر کوڵی گریانی لە دەمدا
خەندەی... |
985 | Ḧacî Qadir | 092 | ە/دڵبەرم مامزییە، بازی بە ڕەفتاری کەوە | غەزەل | فعلاتن فعلاتن فعلاتن فعلن | دڵبەرم مامزییە، بازی بە ڕەفتاری کەوە
ئەی دڵی خەستە وەکوو گوربە بە شوێنی مەکەوە
داغداری ڕوخییە لالەیی حەمرا لە چەمەن
نەرگسە چاولەبەری غەمزەیی غەممازی ئەوە
چی لە من داوە ئەجەل حەققی نییە بێتە سەرم
خۆم ئەسیرم، دڵە نەزرە، ئەوە جانیش گرەوە
حەز دەکەی سوبحی قیامەت لە شەوا دەربکەوێ
پێی بڵێ: دوگمەیی ئاوێنەیی سینەت بکەوە
سەفەری ... |
621 | Salim | 083 | ر/موو لە تەنما باز لە قەهرا بوو بە نووکی نیشتەر | غەزەل | فاعلاتن فاعلاتن فاعلاتن فاعلن | موو لە تەنما، باز لە قەهرا، بوو بە نووکی نیشتەر
دڵ لە سینەمدا دەسووتێ هەر وەکوو شەمعی فەنەر
تۆ سەراسەر پەشم و ڕیشی خۆت لە ئاگر بۆ دەخەی؟
ئەلحەزەر خۆت دوور گرە سووتای، بڕۆ هەی بێ خەبەر
شاوە تەن، لەقلەق خەرام، گەردەن سەقاقوش، سەر زەغەن
سابرێن ڕیش، ناقە زانوو، پێ شوترمورغ، عەقڵ کەر
گوربە خوو، ژیشک بەدەن، سووچەڕ مەکان، ڕەو... |
254 | Kurdî | 050 | ۆ/لە کونجی بێ کەسیدا فەردم ئەمڕۆ | غەزەل | مفاعیلن مفاعیلن فعولن | لە کونجی بێ کەسیدا فەردم ئەمڕۆ
زەلیل و زار و بێ هاودەردم ئەمڕۆ
گەواهی لافی عیشقی تۆیە قوربان
سرشکی سوور و ڕەنگی زەردم ئەمڕۆ
لە سۆزی عیشقی سەردی میهری تۆیە
دەروون گەرم و هەناسە سەردم ئەمڕۆ
وەکوو تەیرێکی گوم بووبێ جەناحی
هێلانەواز و هەرداوهەردم ئەمڕۆ
مەگەر سۆزەی نەسیمی وەسڵی ئەو بێ
موعەتتەر کا دڵەی پڕ دەردم ئەمڕۆ
لە عەرس... |
590 | Salim | 051 | ت/دڵە خەڵوەتسەرایی حەزرەتی دووست | غەزەل | فعلاتن مفاعلن فعلن | دڵە خەڵوەتسەرایی حەزرەتی دووست
++
سیمیای عیشق و کیمیایی ویسال
++
ڕێی دڵی داوە چونکە توڕڕەیی یار
++
بە کەسێ عاشقم منی ڕیسوا
++
دڵ بە خدمەت تەقەڕڕوبی دەس کەوت
++
هەر چی گوڵڕوخ کە جازبی دڵ بن
++
چ کەمە ئامەدی جیهانی خەراب،
++
بولبول و تەوفی گوڵ، من و ڕوویی یار
++
دیدە نازانێ بۆ عەزیزە لەلام
++
لادە «سالم» لە ڕاهی تیری نەز... |
988 | Ḧacî Qadir | 097 | ە/قیسسەی شەبی هیجرانی مەکە باسی سبەینە | غەزەل | مفعولُ مفاعیلُ مفاعیلُ فعولن | قیسسەی شەبی هیجرانی مەکە باسی سبەینە
لەو شامەوە تا سوبحی دوسەد فەرسەخی بەینە
مەورووسی تووە خوڵقی حەسەن، حوسنی خەلایق
چونکی کە موسەغغەر بکرێن هەردوو حوسەینە
قانوونی شیفابەخشی نیگاهت بە ئیشارات
جەللادی ڕمووزی کوتوبی حیکمەتی عەینە
زاهیر مەکە دەللاکی بە مووسای یەدی بەیزات
بۆ خەتتی یەهوودی کە شەڕی بەدر و حونەینە
تا سادە بوو... |
810 | Wefayî | 015 | ا/هەر کە دی جەننەت بە ڕوودا زولفی پڕتابی شکا | غەزەل | فاعلاتن فاعلاتن فاعلاتن فاعلن | هەر کە دی جەننەت بە ڕوودا زولفی پڕتابی شکا
تاری سونبول، حورمەتی گوڵ، بەرگی سیرابی شکا
ماهی شەوئارام بە خەندە هات نیقابی کردەوە
ئاسمان نەزمی سورەییا، شەوقی مەهتابی شکا
کارگا خاکی بە سەر، وەستا بە ڕوو و سینە و برۆت!
نرخی قاقوم، قەدری خەز، بازاڕی سنجابی شکا
دەوری [توور]ی کوڵمی دا فیرعەونی خەت چارەی نەهات
ئەی درێغا! سەد کە... |
830 | Wefayî | 040 | م/خۆشا ڕۆژێ لە عالەم دەربەدەر بم | غەزەل | مفاعیلن مفاعیلن فعولن | خۆشا ڕۆژێ لە عالەم دەربەدەر بم
لە نێو ئەوزاعی دونیا بێخەبەر بم
لەبەر بێتاقەتی دێوانە ئاسا
لە غەوواسانی دەریا بێخەتەر بم
شەو و ڕۆژێ لە چۆڵی هەر بە ناڵە
حەریفی شەوڕەوی بادی سەحەر بم
نەزانێ هیچ کەس ناو و نیشانم
ئەگەر عاقڵ ئەگەر ئاشفتە سەر بم
لە هەرلا با بسووڕێنێ غوبارم
لە هەر جێگایێ پێویستە سوپەر بم
چرا بێ هەڵکرێ، جانا، ل... |
623 | Salim | 085 | ر/ڕافیزی و شیعەن لە هەر دوو لا نەزان و بێ خەبەر | غەزەل | فاعلاتن فاعلاتن فاعلاتن فاعلن | ڕافیزی و شیعەن، لە هەر دوو لا نەزان و بێ خەبەر
موعجیزەی «سیددیق»ە بوڕڕا هەر وەکوو [دوڕڕە]ی [عومەر]
یا [عەلی]! خۆ تۆ دەزانی داستانی غار و مار
جوهد و سیدق و پاکییی سیددیقی ئەکبەر سەربەسەر
موجتەهید! تۆ ڕوخسەتی ئیفکی حومەیرا بۆ دەدەی؟
کێ دەکا توهمەت بە زەوجەی سەییدی فەخرولبەشەر؟
ڕەنجشی [عوسمان]ە بۆ تۆ ڕەنجشی شێری خودا
تۆ ب... |
48 | Hêmin | 014 | سووڕی دەوران | مەسنەوی | مفاعیلن مفاعیلن فعولن | زەمانی زوو هەبوو میرێکی زۆردار
دزێو و دڵڕەق و خوێنڕێژ و لاسار
دڵی خۆش بوو بە ئازاری هەژاران
بە دەس ئەو چوون هەزاران و هەزاران
قسەی خۆشی دەگەڵ خەڵکی جوێن بوو
هەمیشە تیخی جەللادیی بە خوێن بوو
سەری زۆر لاوی جوانچاکی بڕیبوو
زگی زۆر پیاوی دڵپاکی دڕیبوو
ڕق و قینی لە نێوچاوان دەباری
دزی و سووتمان و کوشت و بڕ بوو کاری
بزەی هەر... |
911 | Ḧacî Qadir | 003 | ا/ئەم خەیمە کە شەمسییەیی شاهەنشەهی ئەرزە | غەزەل | مفعولُ مفاعیلُ مفاعیلُ فعولن | ئەم خەیمە کە شەمسییەیی شاهەنشەهی ئەرزە
تا چادری نیلووفەری سەر تەپڵەکی بەرزە
ئەتنابی وەکوو توولی ئەمەل لاموتەناهی
ئەوتادی وەکوو کێوی ئوحود مەرکەزی فەیزە
سەقفی وەکوو گەردوونە، شکافی وەکوو ئەنجوم
پەردەی وەکوو ئەدواری سەما ئەتڵەسی سەوزە
هەروەک ئەلفی جانە ستوونی لە سکوون دا
نەک تابیعی غەیرە، موتەحەڕڕیک وەکوو هەمزە
ئەوسافی و... |
188 | Kakey Felaḧ | 105 | لێک دابڕان | نوێ | FreeVerse | کە ڕۆیشتن، وا نەزانن
کەمتەرخەمیم، ڕێی لێ تەنیم
وەک ڕۆژان و شەوانی زوو
هیچ نەخەوم، پێشتان کەوم
بە هەورازی کوێستانی هات و نەهاتا
هیچ نەسرەوم، هەر سەرکەوم
کۆڵی خەم و ئەندێشەتان
یان توێشەبەرەی کێشەتان
هەرچی هەیە و هەرچی ئەبێ
لێ وەرگرم، بۆ هەڵگرم
***
کە ڕۆیشتن، وەک دوو کۆتر
کە داتان لە شەققەی باڵتان
بەرەو هەوارگەی خەیاڵتان
... |
139 | Kakey Felaḧ | 045 | کوردستان | مەسنەوی | 8Syllabic | دڵگیر و خۆشە کوردستان
بە دیمەنی ساکار و جوان
سەیرانگایەکی نازدارە
ئاو و هەوای سازگارە
نیشتمانی نەوەی کوردە
قیبلەگای درشت و وردە
بە هەشتێکی ڕووی سەر ئەرزە
پڕ لە کەژ و کێوی بەرزە
دارستانی چڕو پڕە
ئاوی خۆش و سارد و سڕە
پڕ لە ڕەز و باخی جوانە
کانیاوی ڕوون و ڕەوانە
هەڵئەقوڵێ لە بناری شاخ
ئەکشێ بۆ ناو دێبەر و باخ
گوڵ و سەوزە... |
814 | Wefayî | 020 | ت/بەس بێ جیلوەی زولف و خاڵان عاشقی ڕوخساری خۆت | غەزەل | فاعلاتن فاعلاتن فاعلاتن فاعلن | بەس بێ جیلوەی زولف و خاڵان! عاشقی ڕوخساری خۆت
ئاڵ و واڵای خولدی ناوێ تالیبی دیداری خۆت
نامەوێ عەیشی جیهان حاشا لە فیردەوسی بەرین
تۆی مورادی دین و دونیام، ناری خۆت، ئەنواری خۆت
گاهـ بە یاری، گاهـ بە دیدار، دڵ دەکێشی، دین دەبەی
هەر دەمەی نەوعێ ڕەواجی پێ دەدەی بازاڕی خۆت
گاهێ موتریب گاهێ ساقی، من فیدای زولف و ڕوخت
کوفر و ... |
780 | Salim | 245 | ە/شۆرەزاری خاکی ڕەی ئەمجارە دامەنگیرمە | غەزەل | فاعلاتن فاعلاتن فاعلاتن فاعلن | شوورەزاری خاکی [ڕەی] ئەمجارە دامەنگیرمە
ڕوو لە هەر وادیی دەکەم خاری وەکوو زەنجیرمە
ئیبتدا بۆ [ڕەی] کە هاتم فیکری عەقڵیم لێ نەکرد
حەبسی [تاران]م گوناهی کاری بێ تەدبیرمە
بۆ فەلەک با چەند سەباحێکیش بنێرم تیری ئاهـ
کاری شێواوم خەتای ناڵینی بێ تەئسیرمە
وا لەناو سینەی قەفەسما مورغی دەستئامووزی یار
بەم غەمە موستەوجیبم سەیدی ح... |
7 | Diɫdar | 008 | تۆ ئەزانی ئەی وەتەن ئەمڕۆکە بۆ چی بێ بەشی | چوار خشتەکی | فاعلاتن فاعلاتن فاعلاتن فاعلن | تۆ ئەزانی ئەی وەتەن ئیمڕۆکە بۆ چی بێ بەشی؟
بۆ چی دەستی شەو نیشانی تۆ ئەدا نامەی ڕەشی؟
پێت بڵێم ئەسبابی گەورەی زیللەت و چارەڕەشی؟
گەنجی کوردان هەر لە دەوری مەی ئەکەن غیرەتکەشی
وەختێ بادە دێتە مەجلیس، ناوی کورد دێتە زوبان
سا وەرە سەیری فکر کە و ئاخ و داخی لاوەکان
دەنگی ناڵە وا گوێچکدا ئەڵێتن بێ گومان
لاوی کوردان هەر لە ... |
331 | Nali | 0065 | چ/عیشقت کە مەجازی بێ خواهیش مەکە ئیللا کچ | غەزەل | مفعولُ مفاعیلن مفعولُ مفاعیلن | عیشقت، کە مەجازی بێ، خواهیش مەکە ئیللا کچ
شیرین کچ و، لەیلا کچ و، سەلما کچ و، عەزرا کچ
فەرقی کوڕ و کچ ڕۆشن، وەک فەرقی مەهـ و میهرە
ئەم فەرقی شەو ڕۆژە وەک فەرقە لە کوڕ تا کچ
مەهـ مەهـ لە مەهی سادە: یەعنی لە قەمەر لادە
هەم شەمس و سورەییا کچ، هەم زوهرەیی زەهرا کچ
بێ بێنە گوڵی ژاڵە، هەم بێ بەرە، هەم تاڵە
قەد سەرو و سنەوبەر... |
657 | Salim | 120 | م/لەدەس ئەم ئەسپە بۆزە بێقەرارم | غەزەل | مفاعیلن مفاعیلن فعولن | لەدەس ئەم ئەسپە بۆزە بێقەرارم
هەمیشە دڵ غەمین و داغدارم
لەبەر بێنی برینی لاشەویلەی
وەها گێژم نەماوە ئیختیارم
وەرن کاروانی توججارییم ببینن
مەتاعم مشکییە هەممانە بارم
کە دێ لافاوی خوێنین، دری؟ شەوقی
وەرن پێم هەڵپژێن کۆتایە کارم
لەتاو کێم هێندە دەست و پەل دەشۆرم
دەڵێی نەوسۆفیەکانی تۆبە کارم
ئەمەندە ڕاست و چەپ فکریم لە زام... |
618 | Salim | 080 | ر/قەوسی ئەبرۆ و موژەت تیر و کەمانە بە عومەر | غەزەل | فعلاتن فعلاتن فعلاتن فعلن | قەوسی ئەبرۆ و موژەت تیر و کەمانە بە عومەر
نیگەهت قەیدی دڵ و ئافەتی جانە بە عومەر
پەڕتەوی عاریزی یار و دڵی سەدپارەیی من
قیسسەیی شەوقی مەهـ و چاکی کەتانە بە عومەر
تیری بارانی نیگاهت لە دڵی عاشقی زار
تیژ و سەوهانزەدە وەک نووکی سەنانە بە عومەر
تیغی ئەبرۆیی خەمت سوورەتی سەیفی عەلییە
باعیسی زەمزەمە و شۆری جیهانە بە عومەر
بە ... |
334 | Nali | 0069 | ۆ/زوڵفت کە لەسەر ڕوو بە خەم و تابشە ئەمڕۆ | غەزەل | مفعولُ مفاعیلُ مفاعیلُ فعولن | زوڵفت کە لەسەر ڕوو بە خەم و تابشە ئەمڕۆ،
دوودی سیەهی عوودە لەسەر عاریزی پشکۆ
دەستم کە بە سەد وەعدە لە سەد جێگە شکاوە،
جەبری نییە ئەم کەسرە هەتا نەیخەیە ئەستۆ
خاڵت چییە؟ دانەی گەنمی جەننەتی ڕووتە
چاوت چییە؟ فیتنەی حەرەمی قیبلەیی ئەبرۆ
شەو بۆیی سەری سونبولی زوڵفت لە سەری دام
ئێستەش سەرەکەم مەستە لەبەر نەشئەیی شەوبۆ!
نەمب... |
493 | Qaniʕ | 021 | گوڵاڵەی مەریوان/ە/یا موحەممەد لێو بەبار و دڵ بەبوریانم مەکە | پێنج خشتەکی | فاعلاتن فاعلاتن فاعلاتن فاعلن | یا موحەممەد لێو بەبار و دڵ بەبوریانم مەکە
ئەی ڕەئیسی هەردوو دنیا، دیدە گریانم مەکە
دەستە ئەژنۆ و چاوەڕێگەی دەستی یارانم مەکە
من کە ئالی تۆم، زەلیلی باری عیسیانم مەکە
غەیری قاپی ڕەئفەتت بۆ کەس سەناخوانم مەکە!
ئەی شوعاعی شەمس و کەوکەب شوعلەیی ئەنواری تۆ!
زینەتی جەنناتی عەدەن شوبهەیی ڕوخساری تۆ
ئەی بوراق و تاج و ڕەفڕەف خە... |
671 | Salim | 134 | ن/قادری بۆ نەزم و بەینی کوفر و دین | غەزەل | فاعلاتن فاعلاتن فاعلن | قادری بۆ نەزم و بەینی کوفر و دین
پەرچەمت وا بگرە دانەگرێ جەبین
تا دەنووسێ سینی بۆسەی تۆ قەڵەم
دێنە سەر کاغەز مەگەس بۆ ئەنگەبین
جانشینی جەم بە حیشمەت من دەبم
گەر وەکوو لەعلی لەبت بمبێ نگین
بەرمەدە دەستم لە گۆشەی دامەنت
با لە دنیا هەڵتەکێنم ئاستین
پێنج و خەم بەس وا لە مووتا تا برۆ
کێ دەگاتە چینی زوڵفت حیسنی چین؟
غەیری قا... |
719 | Salim | 184 | ی/بەس موشکیلە زاهید بگەیە عیشقی حەقیقی | غەزەل | مفعولُ مفاعیلُ مفاعیلُ فعولن | بەس موشکیلە زاهید! بگەیە عیشقی حەقیقی
بۆ شوغڵی تەریقەت، هەیە سەد سیڕڕی ڕەقیقی
تا شێوەیی مەرجان نەگرێ لوئلوئی ئەشکت
بەو موزدە جەفا کەی دەکڕێ لێوی عەقیقی؟
بۆ عوزری گوناهانی گوزەشتەم لە خەجاڵەت
کوا نوتقی زوبانم کە بکەم زیکری تەریقی
وا هاتە تەلاتوم لە دڵا بەحری مەحەببەت
دەرناچێ لە یادم بە چ دەم بیمی غەریقی
بەینی من و بێگان... |
704 | Salim | 169 | و/هەر یەکێکە خودایی حەق نەک دوو | تەرجیعبەند | فعلاتن مفاعلن فعلن | یاری ساحیرنەژادی سیلسیلەموو
دڵی بردم بە دیدەیی جادوو
دڵی ڕەوشەن مەکانی لەیلایە
مونعەکیس بوو میانی ئایینەڕوو
بەعدەزین کاری من بە زوننارە
دینی بردم نیگاهی تەرساخوو
هەڵسە ئەی دڵ بچینە لای مەجنوون
ڕشتەیی عاقڵی لەدەس دەرچوو
دڵی پێکا بە عیشوە تیری موژە
تورکئەندێشەیی کەمانئەبروو
کەرەمی کرد سیاهی و مەستی
نێرگسی ئەو بە دیدەیی ئ... |
543 | Salim | 003 | ا/ئەگەر ئوممێدی دڵ بێنێتە جێ ماهی جیهان ئارا | غەزەل | مفاعیلن مفاعیلن مفاعیلن مفاعیلن | ئەگەر ئوممێدی دڵ بێنێتە جێ ماهی جیهان ئارا
++
لە بن خاری موغەیلان وەسڵ ئەگەر بێ، ئارەزوو ناکەم
++
لە عەزمم لا نەدا فەوتام، بە تاڵان چوو سەر و ماڵم
++
نەسیحەت بگرە گوێ قوربان لەلایان زۆر بە تەعزیمە
++
دوسەد جار گەر بە گوێی خۆم حەرفی سەردت بشنەوم، شادم
++
ئەگەر حۆری لە کەوسەر شوستوشۆی خۆی دا، بە تۆ نابێ
++
لە ئیدراکی شکە... |
200 | Kakey Felaḧ | 118 | وێنە | نوێ | 10Syllabic | جوانترین دەریا، ئەو دەریایەیە:
::کە تاکو ئێستە مەلەی نەدیوە
جوانترین ساوا، ئەو ساوایەیە:
::لێوی گەورەیی پێ نەکەنیوە
خۆشترین ڕۆژمان، ئەو ڕۆژەیە وا:
::بە ژینی ئێمە ڕانەچەنیوە
جوانترین وشەش، کە بە تۆی بڵێم:
::ئەوەیە لەدەم هەڵنەوەریوە |
815 | Wefayî | 022 | ت/نیگارا ئەی بە غەمزە ئافەتی دڵ، چاوی بیمارت | غەزەل | مفاعیلن مفاعیلن مفاعیلن مفاعیلن | نیگارا ئەی بە غەمزە ئافەتی دڵ، چاوی بیمارت
ئەمان سەر تا قەدەم سووتام لە دووریی نووری دیدارت
دەسا ڕوحمێ وەفادارم! بە حاڵی داد و هاوارم
کە وەک بولبول دڵی زارم دەناڵێ بۆ گوڵی زارت
سەرم ناوێ ئەگەر نەیخەم بە حەڵقەی پەرچەم و چاوت
دڵم ناوێ ئەگەر نەیکەم بە فیدیەی چاوی عەییارت
ئەسیری زولفی خاوی تۆم، شەهیدی ڕەمزی چاوی تۆم
ئەمن گ... |
977 | Ḧacî Qadir | 084 | ە/بای وەعدە بەفری بردەوە یەخبەندی کردەوە | غەزەل | مفعولُ فاعلاتُ مفاعیلُ فاعلن | بای وەعدە بەفری بردەوە، یەخبەندی کردەوە
گوڵ شەمعی پێ کرا، شەرەری جەمرە مردەوە
ئەسپی ڕەش و سپی بە گرەو غار دەدەن بە تاو
وەک ڕۆژ و شەو، دیارە لە شەو ڕۆژ دەباتەوە
بولبول دەخوێنێ، با لە دەفی بەرگی گوڵ دەدا
خونچە لە باتی گوێ بگرێ، دەم دەکاتەوە
نێرگس لە مێرغوزار دەزانی بە چی دەچێ
بنواڕە ئاسمان لە شەوا عەینەهوو ئەوە
تامی نەما... |
521 | Qaniʕ | 050 | م/وەرن یاران تەماشا کەن لە چاوی پڕ لە گریانم | غەزەل | مفاعیلن مفاعیلن مفاعیلن مفاعیلن | وەرن یاران تەماشا کەن، لە چاوی پڕ لە گریانم
چلۆن قرچەی دەروونم دێ، چلۆنێ جەرگی بوریانم
لەباتی من بڵێن بولبول نەخوێنێ قەت بە مل گوڵدا
کە چۆن تازە لە دەس دەرچوو، ئەساسی کەیف و سەیرانم
فەلەک ڕەحمی ئەگەر ماوە، دەسا با خوێن ببارێنێ
مەلەک نامووسی خۆی دەرخا، هەموو بین بۆ عەزاخوانم
ئەترسم گەر بڵێم شێرم نەماوە کەس نەکا باوەڕ
ئە... |
180 | Kakey Felaḧ | 097 | سێ تەڵ سەرنج | نوێ | FreeVerse | =١
ئەستێرەیەک
لە ئەستێرە گەشەکانی
ئاسمانی خۆشەویستیەک
گوێم لێ بوو سکاڵای ئەکرد
جار جارە بە مانگی ئەوت:
بۆچ وەک ئەستێرەکانی تر
تریفەی زۆرم نادەیتێ و
تێری گەشەی خۆتم ناکەی
مانگیش ئەیوت:
پێش ئەوەی لەدایک ببن
لەناخی دڵسۆزی من و
خۆشەویستی بێ سنوورا
چەن مرواری و گەوهەرێ بوون
یەک لەدوای یەک
هەر وەکوو یەک
ڕووناکیی سۆزم پێدان و... |
395 | Narî | 010 | ا/چونکە هەمدەردی سولەیمانم لە سیحری دێوەدا | غەزەل | فاعلاتن فاعلاتن فاعلاتن فاعلن | چونکە هەمدەردی سولەيمانم لە سيحری دێوەدا
مەسڵەحەت وايە بڕۆم بۆ خۆم بە هەرد و کێوەدا
هەر کەسێ گەر مەيلی مەحبووبی بە دونيا بێ دەبێ
سەبری وەک من بێ لە بەر ئێشی فەلاقە و چێوەدا
ماڵی دڵ شێوێ کە تاجی عەشق بازی نايە سەر
وا لە خۆی قاپی ويقار و ئيعتيباری پێوەدا
مەوعيزە و تەزوير ئەی دڵ! بێنەوە سەر بەحسی گوڵ
قووتی ڕۆحی بولبولی دڵ... |
381 | Nali | 0120 | ە/لەو وەختەوە بیستوومە دیتن بەقەدەر چاوە | غەزەل | مفعولُ مفاعیلن مفعولُ مفاعیلن | لەو وەختەوە بیستوومە دیتن بەقەدەر چاوە،
هەر مووم لە بەدەن یەکسەر، وەک عەینی فەنەر، چاوە
فەرمووی کە هەموو دەم بێ گریان و، شەویش نەنوێ
ئەم بەندەیە مەئموورە، ئەم ئەمرە لەسەر چاوە
جێگایێ نەزەرگا بێ، شەش جانیبی دەریا بێ،
ئەی مەردومی سەیرانی، لەم خیتتەیە هەر چاوە
چاویشی لە نالی کرد، دین و دڵ و جانی برد
گەر زوڵفە ئەگەر نازە، ... |
127 | Kakey Felaḧ | 022 | هەستی من | قەتعە | 10Syllabic | قسەی ئەو کەسەی لەناو دڵمایە
گەر ژەهری ڕووتە هەمووی نۆش ئەکەم
بەو سروەی یادەی کە لەگەڵمایە
بڵێسەی سۆزی هەستم خۆش ئەکەم
بەو بۆنە خۆشەی کە لە گوڵمایە
ئازاری دڕکم فەرامۆش ئەکەم
بەوگڕە خۆشەی لە کەللەمایە
هەموو شەوقێکی تر خامۆش ئەکەم
وەکوو پەروانەی بێ پەروا، بێ دەنگ
ڕێ بۆ سووتانی جەرگم خۆش ئەکەم
بادەی هیچ کەسێ مەستی نەکردم
ب... |
64 | Hêmin | 033 | تاریک و ڕوون/ئامێزی ژن | چوارپارە | 8Syllabic | جاران پەناگای شەوانم
ئامێزی ئاوەڵای ژن بوو
گەرمی و نەرمی ئەو ئامێزە
مایەی حەسانەوەی من بوو
***
دەردی ژیان، ڕەنجی خەبات
ماندووبوونی ڕۆژی ناخۆش
بەشەو لە ئامێزی ئەودا
هەمووم دەکردن فەرامۆش
***
نیگای چاوی، بزەی لێوی
برینی دەکردم ساڕێژ
برینی ئەو دڵەی دوژمن
بەتیر دەیکرد دابێژ دابێژ
***
نازی، تۆرانی، زیزبوونی
لاواندنەوەی، ئاش... |
155 | Kakey Felaḧ | 066 | بۆ گۆرانی نەمر | مەسنەوی | 8Syllabic | ئەی باڵداری شیعروتن!
بەرەو ئاسۆی مەبەستی من
جێ بێڵە هێلانەی هەناو
شەققەی باڵم ئەوێ بە تاو
ئەگەرچی پاییزی ڕووزەرد
گەرچی خەزانی داخ و دەرد
گوڵی گۆڕیم بە دڕک و داڵ
شیرینی لێ کردم بە تاڵ
ساردە ڕێی دەر و دەشت نییە
دەرچونی تۆ بۆ گەشت نییە
گەرمە ناخی هێلانەکەت
جێ بهێڵە ئاشیانەکەت
بفڕە و بڵێ: ئەی کوردینە
شیعر و ئەدەب پەروەرینە... |
134 | Kakey Felaḧ | 034 | چوار مناڵەکە | مەسنەوی | 8Syllabic | ئەی دڵ! وەکوو من بناڵە
بگری بۆ ئەو چوار مناڵە
کە چۆن خۆیان دابوو حەشار
وەک چوار بێچووە مەلی هەژار
تەنها جێ مابوون لەبەر دێ
لە کونجێکی پەنا بەردێ
کز کز هەڵنیشتبون کڵۆڵ
کەس و کار ڕۆیشتوو بۆ چۆڵ
بروسکەیەک هات لەسەردا
ئاگری لەو دێیە بەردا
هەموو سەرسام و حەپەساو
گەروو بەهەنیسک گیراو
وا لەوێوە چاویان لێیە
چۆن دامردەوە ئەو دێ... |
949 | Ḧacî Qadir | 051 | ک/لە گاوان و شوانی کوردەکان یەک | غەزەل | مفاعیلن مفاعیلن فعولن | لە گاوان و شوانی کوردەکان یەک
بەسە بۆ لەشکری سەد کەڕڕە دوو لەک
فیدای جوتیارتان بێ حاتەمی تەی
بە قوربانی سەپانتان ئالی بەرمەک
مریشکی ئێوە سەییادی شەهێنە
لە کن عەنقا فڕووجە حاجی لەکلەک
شوانی مێگەلی کوردان لە شەڕدا
وەکوو قەسسابە، دوشمن نێرگەلی شەک
لەبەر حیزەبەخۆیی و ناتەبایی
لە ژێری حیزی حیزان بووینە دۆشەک
هەتا وەک ئاگری ... |
10 | Diɫdar | 011 | لە حەسرەت دەردی بێ دەرمانی دوریت وا پەشۆکاوم | غەزەل | مفاعیلن مفاعیلن مفاعیلن مفاعیلن | لە حەسرەت دەردی بێ دەرمانی دووریت وا پەشۆکاوم
لە شێوانی جەفا ئامێزی مەئوای دڵ پەشێواوم
ئەزانی چی بە عەقڵ و هۆشی کردم قەشمەری خەلقی
گەلێ جار لێم ئەشێوا، خوایە چی بێ مەبدەئی ناوم
ئەڵێن: شێتی وەفای هاودەردی یاری میهر و دڵسۆزی
ئەڵێم: ڕاستە. ئەلێن: کوانێ؟ لە بەحری حیرەتا ماوم
دڵی خۆم خستە سەر سینی سزاواری و لە بۆتم نارد
کە ... |
874 | Wefayî | 092 | ێ/هێند نەخۆشی دەردی دووریم وەختە گیان و دڵ دەرێ | غەزەل | فاعلاتن فاعلاتن فاعلاتن فاعلن | هێند نەخۆشی دەردی دووریم وەختە گیان و دڵ دەرێ
ئاخ نەسیمی سوبحدەم کوا عەرز و حاڵی من بەرێ؟!
دەردەدارم، بێزبانم، بێدڵم، سەوداسەرم
ئاخ لە بۆ دڵ میهرەبانێ، هەم زبان و هەم سەرێ
کەس لە حاڵی سۆز و گریانی من ئاگادار نییە
ئاخ لە بۆ یەک حاڵزانێ دڵ پڕ ئاو و ئاورێ
لەحزەیەک یادی خودا ناکا لەبەر عەیشی جیهان
نەفسی کافر وا دەزانێ قەت ... |
411 | Narî | 029 | ر/لە بەختی من مەلا وا هاتە گوفتار | قەسیدە | مفاعیلن مفاعیلن فعولن | لە بەختی من مەلا وا هاتە گوفتار
برووزی جەوهەری خۆی دا بە ئەشعار
دڕی یەکسەر سەراپەردەی موحەببەت
بڕی ڕشتەی وەفا، یەکسەر بە یەک بار
لە مەیدانی فەساحەتدا، سەداقەت
وڵاغی تەبعی شیرین خستە یەلغار
بە ڕمبازی کەری موشتاقی کردم
لەغاوی ئەسپی فیکرم، چار و ناچار
دەسا فەرموون، تەماشا کەن، عەزیزم
لە فڕک و هووڕی نەژدی سوار و کەرسوار
قە... |
311 | Nali | 0034 | ق/قوربان مەحاڵە پێکەوە بن سەبر و ئیشتیاق | غەزەل | مفعولُ فاعلاتُ مفاعیلُ فاعلن | قوربان مەحاڵە پێکەوە بن سەبر و ئیشتیاق
خاریج لە نەسسی ئایەیە تەکلیفی ++
مەعنایی نوور و زوڵمەت و نەشری حەیات و مەوت
بوو، ڕوو و زوڵف و ڕۆژی ویسال و شەوی فیراق
ئیزهاری ئیددیعایی تەسەببور لە وەسڵی تۆ
یا مەکرە، یا دەسیسەیە، یا کیزبە، یا نیفاق
بۆ تۆ کە بیکر و تازە، وەکوو حۆریی جەننەتی
قەیدی چییە عەجووزەیی دونیا بدەم تەڵاق؟!
... |
943 | Ḧacî Qadir | 043 | ن/لە ڕۆما کەوتە بەر چاوم کەسێکی هائیم و حەیران | غەزەل | مفاعیلن مفاعیلن مفاعیلن مفاعیلن | لە ڕۆما کەوتە بەر چاوم کەسێکی هائیم و حەیران
بە هەیئەت تێی گەییم کوردە بە شێوەی ئەهلی کوردستان
کە چوومە خدمەتی پرسیم: برادەر خەڵکی کام جێگای؟
لە کام لا هاتوویی؟ گریا، گوتی: بابان! گوتم: بابان؟
دڵم داوە، گوتم: باوکە هەموومان بێکەسین لێرە
چ قەوماوە، گەلێ حەیفە، مەگریێ هەروەکوو باران
گوتی بۆ غوربەت و ڕووتی نییە ئەفغان و ه... |
71 | Hêmin | 040 | تاریک و ڕوون/چارەنووسی شاعیر | غەزەل | مفاعیلن مفاعیلن مفاعیلن مفاعیلن | بەهار بوو فەسڵی زستانم، ئەگەر یارم لەگەڵ بایە
درۆیە گەر گوتوویانە بەخونچێکی بەهار نایە
لە بارانێ مەپرسە تا هەور بگرێ بەری ڕۆژێ
دەبێ بگریم هەتا ڕووی تۆ لە ژێر چارشیۆی ڕەشدایە
هەناسەم لادەدا چارشێو و ڕووبەندی ڕەشت ئاخر
هەور هەرچەندە پڕ بێ کوا حەریفی قودرەتی بایە؟
لەژێر سایەی برۆکەتدا حوکمڕانی دەکا چاوت
لە سایەی دووخی شمش... |
6 | Diɫdar | 007 | ئەنفیەت کانی دەڵێن مسک و گوڵاوی تێکەڵە | چوار خشتەکی | فاعلاتن فاعلاتن فاعلاتن فاعلن | ئەنفیەت کانی دەڵێن مسک و گوڵاوی تێکەڵە
دار وەکازیشت لە دارستانی گوندی هەرتەلە
باش ئەکەی تەقلیدی لەنجەی قازی شابازە شەلە
مەیلی ئەشعارت وەکوو جارانە ئایا ئەم حەلە؟
بیستبووم ساحیب زەوق بووی سوحبەتت خۆش و بەتام
مەجلیست دائیم بە مەی ئەڕشاند شەو و ڕۆژ بەردەوام
خۆش قسە و خۆش ڕوو و خۆش خوو، موزحیک و شیرین کەلام
سەد مەعازەڵڵا ... |
765 | Salim | 230 | ە/تا لە جێ پەیکانی تیرت حیسنی دڵ پڕ ڕەوزەنە | غەزەل | فاعلاتن فاعلاتن فاعلاتن فاعلن | تا لە جێ پەیکانی تیرت حیسنی دڵ پڕ ڕەوزەنە
شەوقی میهری ڕووت بە ڕەوزەندا کە دێ، جێی ڕەوشەنە
بەسکی تەن پڕ بوو لە زەخمی خوونفشانی تیری تۆ
جوملە ئەندامم لەبەر مەددی نەزەرما گوڵشەنە
خوێنی دڵ دەتکێ لە جێ تیری نیگاهت، گاهی سوڵح
چاوی تۆ، ئەلحەق لە پەردەی دۆستیدا دوشمەنە
کەی بە گەنجی ڕوومەتت دەستی خەیاڵی دڵ دەگا؟!
پاسەبانی ماری ... |
508 | Qaniʕ | 037 | گوڵاڵەی مەریوان/م/دوێنێ بە ئەمەل مالکی ئەملاکی قەجەر بووم | غەزەل | مفعولُ مفاعیلُ مفاعیلُ فعولن | دوێنێ بە ئەمەل مالکی ئەملاکی قەجەر بووم
خاوەن دە هەزار چاوش و ئەرکان و نەفەر بووم
سەحرایی و شەستیر و جەبەل تۆپ و شنەیدەر
گشت مەحکەمی عەڕادە، لە سەر بەزمی سەفەر بووم
گاهێ لە دڵا، ڕوو لە تەرەف بەلخ و بوخارا
گەهـ مایلی تاڵانی هەموو تورک و تەتەر بووم
قەڵخانی سەری سەرکەشی ئەم خەڵکە شکا یەک
مەنسووری خوا، خاوەنی شمشێری زەفەر ... |
525 | Qaniʕ | 054 | ن/ئێوە ئەی شێرانی مەکتەب واسیتەی ژینی منن | غەزەل | فاعلاتن فاعلاتن فاعلاتن فاعلن | ئێوە ئەی شێرانی مەکتەب! واسیتەی ژینی منن
واسیتەی ژین و ژیان و ڕۆحی شیرینی منن
کۆمەڵی ئەولادەکانم، وان لە زوڵماتی جەهل
تاقە ئێوە خوێندەوار و نەسڵی نوورینی منن
موددەعی گەر بێ خەیاڵی نام و نەنگی من بکات
بۆ ویقایەی حیفزی نەنگم، ئێوە پەرژینی منن
ئاسمان نابێ خەیاڵی بەرتەری و زیادی بکا
ئاسمانی ئاسمانم، ئێوە پەروینی منن!
سەد ک... |
502 | Qaniʕ | 030 | م/ئازیز هیلاکم | مەسنەوی | 10Syllabic | ئازیز هیلاکم، .........
وەک تەیری زامار، غەڵتانی خاکم
پێچ ئەدەم وەک مار، تەواو خەمناکم
بێ برا و بێ قەوم، بە تەنیا و تاکم
دەردم کارییە، بێ یارم ئەمشەو
جەرگی لەت و کوت، زامارم ئەمشەو
نەخۆش و عاجز، مەحزوونم ئەمشەو
لە فەرهاد بەدتر مەجنوونم ئەمشەو
ئەزانم وادەی ئاخر حەیاتە
قەتعی زیندەگی ڕووی سەر بیساتە
ئاخ یاران لە کوێن؟ بۆ ... |
87 | Hêmin | 061 | تاریک و ڕوون/گەرمەشین | غەزەل | فعلاتن فعلاتن فعلاتن فعلن | بۆ شەهیدێکی کە گەوزیوە لەنێو خوێن دەگریم
بۆ هەڤاڵێکی کە چوو بێ سەر و بێ شوێن دەگریم
بۆ هەموو پیر و جوانێکی لەسەر کوردستان
چوونە بن دارێ بەبێ وەی کە بشلوێن دەگریم
بۆ کوڕێکی نەبەزیوی کە لە سەنگەردا مرد
نەک بە سەرشۆڕی و بێ شەرمی لەسەر نوێن، دەگریم
ماچ دەکەم ئەو مەچەکانەی بە کەلەبچە دێشن
بۆو سەرانەی بەگرێی قەمچی دەگروێن دە... |
900 | Wefayî | 119 | ە/قەد گوڵ و ڕوو گوڵ و دەرمانی گوڵە | غەزەل | فعلاتن فعلاتن فعلن | قەد گوڵ و ڕوو گوڵ و دەرمانی گوڵە
ڕاستە ئەمڕۆ گوڵە خەرمانی گوڵە
تا بە تای زولفی کە شێواوە بە ڕوو
سونبوڵستانی گوڵستانی گوڵە
ڕۆژ بەدەرناکەوێ تا سوبحی عیزار
هەڵنەیێ شەو کە لە گریانی گوڵە
بۆ دڵی شیفتە بۆچی بگریم؟
بەستەیی چاو و زەنەخدانی گوڵە
زولفی تورکانە لەسەر عاریزی یار
ئەوە چەتری سەری سوڵتانی گوڵە
ڕوو بە میحرابی برۆ پەرچ... |
662 | Salim | 125 | ن/ئەو کەسانەی کە عەدووی عاشقی سەرگەردانن | غەزەل | فعلاتن فعلاتن فعلاتن فعلن | ئەو کەسانەی کە عەدووی عاشقی سەرگەردانن
بێ دڵ و بولهەوەس و کەم خیرەد و حەیوانن
کەس بە سەرحەددی بیابانی مەحەببەت نەگەیشت
وەکوو من سالیکی ئەم ڕاهە هەموو حەیرانن
ڕێی حەریمی حەرەمی عیشقی نییە سوفلەیی دز
پاسەبانی سەری ئەم کۆیە جەوانمەردانن
ئەشکی «سالم» کە بە یادی لەبی تۆ دێتە کەنار
قەترەقەترەی لە نەزەر ئەهلی بەسەر مەرجانن |
793 | Salim | 259 | ە/کەس نەڵێ پێم ئەی فڵانی هەجوی سەنگ هەڵکێش مەکە | قەسیدە | فاعلاتن فاعلاتن فاعلاتن فاعلن | کەس نەڵێ پێم: ئەی فڵانی! هەجوی سەنگ هەڵکێش مەکە
ئاشپەزی هەجوم، بەوەڵڵاهـ دەیجنم وەک کوولەکە!
دوور لە دینم، میسلی نەمروود بۆ منارەی هەجویات
خاک و زێت پێ قەد دەکەم، ئەی سەنگشکێن، وەک چۆلەکە
نەوعی کوردیی هەجویاتێ توربەڕێژی یادگار
خاکی هەجوی تێ دەکەم دەیئاخنم وەک توورەکە
سا کە دڵ دێنێ دەبێ عەرز کەم لە عەرسەی مەحفەلا
هەڵسە ... |
363 | Nali | 0101 | ە/بە مەرگی خۆت قەسەم زاهید هەموو عومرت عوبوورێکە | غەزەل | مفاعیلن مفاعیلن مفاعیلن مفاعیلن | بە مەرگی خۆت قەسەم، زاهید، هەموو عومرت عوبوورێکە
مەقام و مەنزڵت، ئاخر، لەکن جەمعی قوبوورێکە
دڵم بەردە ئەگەر شاخە، بە چاوی سووکی مەنواڕێ
بەخۆڕایی نەسووتاوە، ئەمیشە کێوی توورێکە
شوعاعی ڕووت لە گەردندا دیارە دڵ دەسووتێنێ
بنازم بەم تەجەللایە، چ خورشید و بلوورێکە!
لە خەڵوەت هاتەدەر سۆفی، گڵ و بەردی بە سەرما دا
مەکەن مەنعی ل... |
783 | Salim | 248 | ە/لە تەرەف یارەوە نۆبەی نەزەرە | غەزەل | فعلاتن فعلاتن فعلن | لە تەرەف یارەوە نۆبەی نەزەرە
ئەی دڵ ئامادە بە خوێنت هەدەرە
گەهی کین زەهرە ئەگەر هەر نیگەهی
عوزری مەسمووعە کە لێوی شەکەرە
تەشتی پڕ خوێنە بەدایم سینەم
تا موژەت بۆ ڕەگی دڵ نیشتەرە
وەزنی یەک بۆسە و جورمی سەر و جان
لە تەرازوویی ئەوا سەربەسەرە
سەری ئەنگوشتی دەبێتە نەیی قەند
دەستی هەر کەس لە میانت کەمەرە
وەسڵی ئیکسیرە وەلێ زە... |
289 | Nali | 0008 | ا/جۆشش و تابە لەنێو دیدەیی گریانمدا | غەزەل | فعلاتن فعلاتن فعلاتن فعلن | جۆشش و تابە لەنێو دیدەیی گریانمدا
چ تەنوورێکە لە تەندوورەیی تۆفانمدا
شەبەهی زۆڵفی شەبەهـ گۆنەیە، ڕووگەردانی
بەسەری ئەو کە بە سەودا سەر و سامانم دا
شەرەر و تابش و بارش لە دەمی ڕەعدی بەهار
ئەسەری سۆزشی گریانە لە ئەفغانمدا
تۆ کە حۆریت، وەرە نێو جەننەتی دیدەم چ دەکەی
لەم دڵەی پڕ شەرەر و سینەیی سۆزانمدا؟!
قیمەتی ماچی دوسەد ... |
159 | Kakey Felaḧ | 075 | کاروانی وشە | مەسنەوی | 8Syllabic | لە سەرەتای ڕێی مێژووا
ساڵانی کۆنی پێشووا
لەو ڕۆژەوە بیر کەوتە ڕێ
قەڵەم دەستاودەست ئەگەڕێ
نووکی قەڵەم پشتاوپشتە
تۆ و چێنی بەهرە و بڕشتە
لە زەوی مێشکی ڕەقەنا
لە دڵی سەختی دەوەنا
بە چنینی پیتی پیرۆز
دێڕ گەرم ئەکاتەوە بە سۆز
بە پرشنگی هونەری جوان
گەشە ئەبەخشێ بە ژیان
بە بیری چاک، بە وتەی گەش
کەوتۆتە وێزەی هێزی ڕەش
کاروانەک... |
21 | Diɫdar | 023 | منداڵی هیوا کوولەکەی دڵان | مەسنەوی | 10Syllabic | منداڵی هیوا ، کوولەکەی دڵان
تازە غونچەکەی نێو باغی گوڵان
هەرچەندە سەیری نێو چاوت دەکەم
نابینم گەردێ نە زۆر و نە کەم
ڕوونیی چیهرەی تۆ وەک ئاسمانی ساو
وەختی لێی دابێ پڕشنگی هەتاو
تیشکی ئومێدی سەر دڵی تاری
لە ئاسمانی ڕووت ئەدا دیاری
سیوەیلی چاوی بریقەدارت
ڕووناکی پاکی وێنەی ڕوخسارت
خەندەی بێ فێڵی لێوە ئاڵەکەت
نەشئەی دوو چ... |
494 | Qaniʕ | 022 | د/دۆستی بە ئومێد ڕۆژی دوانە | مەسنەوی | 10Syllabic | دۆستی بە ئومێد، ڕۆژی دوانە
ئەویش نەک بە دڵ، بە سەر زمانە
ئەگەر بۆ تەماع دۆستی ئەکەی
نەوەڵا مەیکە! ئابڕووی خۆت ئەبەی
دۆستی بە ئومێد سێبەری دارە
سەد جێ ئەگۆڕێ هەتا ئێوارە
مەیل ئەو مەیلەیە بەبێ هیوا بێ
بە دڵێکی گەرم وەک برا بێ
بە قازانجی دۆست زۆر شادمان بێت
زەرەر ڕووی تێکا، زۆر پەرێشان بێت
دۆستی دۆست، دۆستە، بەبێ درۆیە
دو... |
997 | Ḧerîq | 004 | ت/ئەی دڵ وەرە شادی کە لەبۆ بەزمی ویسالت | غەزەل | مفعولُ مفاعیلُ مفاعیلُ فعولن | ئەی دڵ وەرە شادی کە لەبۆ بەزمی ویسالت
وا دیومەتەوە دڵبەرەکەی تازەنیهالت
موددێکە کە ئەی بولبولی گۆشەی قەفەسی غەم
فەسڵت بووە لەم گوڵبەدەمەی نەوخەت و خاڵت
خامۆش و نمەدپۆش و موجەڕڕەد لە عەلایق
نەمبیستووە ئاوازی دەمی تفڵی مەقالت
سا، هەڵسە لە شوکرانەیی ئەم موژدەیە ئەی دڵ
ئامادە کە ئەسبابی تەڕەب ویسعەتی حاڵت
فەڕشی غەزەلت ڕاخە... |
557 | Salim | 017 | ا/زەورەقە دڵ، دیدەیە دەریا و مەردوم ناخودا | غەزەل | فاعلاتن فاعلاتن فاعلاتن فاعلن | زەورەقە دڵ، دیدەیە دەریا و مەردوم ناخودا
جۆشی خاتر وەک شەپۆل و غەم نەهەنگ لەنگەر جەفا
جان موسافیر، تاجیرە، ئاهم بوخار و تەن مەتاع
گەمیە عەوق و دوورە ساحیل دڵ لەڕێی بیم و بەڵا
وایە دەرکی غەم بەڕووی دڵما هەتا دونیا هەیە
دەربچەی شادی بە وەعدەی تا قیامەت داخرا
شوعلەوەر نابێ چرای شادی لەبەر بادی فیراق
ئاگری میحنەت لە خەرمان... |
684 | Salim | 147 | و/بە حەسرەت ئەشکی ئاڵم دێتە سەر ڕوو | غەزەل | مفاعیلن مفاعیلن فعولن | بە حەسرەت ئەشکی ئاڵم دێتە سەر ڕوو
بەسەر ڕووتا کە ئیفشا بوو سەحەر موو
دەکا شیرین بە ئاشق گۆشەگیری
لە کونجی لەعلی لێوت خاڵی هیندوو
دەزانن خەرمەنی من بۆ گڕی بەست؟
بپرسن گەر لە یاری ئاتەشی خوو
لە کوێ بێنێ ئیشارەی چاوەکانت
ئەگەرچی مەستە وەک ئەو چاوی ئاهوو
بە مەرگی تۆ لەبەر تۆ شەو بە میحنەت
سەرم نابینێ بەستەر غەیری زانوو
دەن... |
795 | Salim | 261 | ە/یار ئەگەر ئەمری بە مردن بێ نەمردن موشکیلە | غەزەل | فاعلاتن فاعلاتن فاعلاتن فاعلن | یار ئەگەر ئەمری بە مردن بێ، نەمردن موشکیلە
بێنە بۆ هەرچی بڵێ، بۆ من نەبردن موشکیلە
ڕوویی دڵ تا سوویی قیبلەی ئەبرۆیی جانانە بێ
ڕووبەڕووی میحرابی مەسجید سوجدەبردن موشکیلە
نەقشی تۆفان دێتە بەر چاوم لە نەوحەی ڕۆژ و شەو
سەددی تەندوورەی تەنووری دیدە بۆ من موشکیلە
تیری دڵدۆزی موژەت سەف سەف هەتا جونبوش بکەن
زەخمی پەیکانها لە د... |
428 | Narî | 048 | و/بە شیرینی جوابت دەفعی ڕووتاڵی لە سەرما بوو | غەزەل | مفاعیلن مفاعیلن مفاعیلن مفاعیلن | بە شیرینی جوابت دەفعی ڕووتاڵی لە سەرما بوو
لە وەعدەی سڕیا، گەرمی جوابی کاغەزم چا بوو
نەما یەکسەر نەخۆشیم و بەسەر چوو میحنەت و شینم
ڕمووزی سرکە ئامێزت، تەبیبی دەفعی خەزرا بوو
موبەددەل بوو بە گوڵ ڕەنگی جوانی، سوورەتی پیری
نەسیمی خەتتی مشکینت، مەگەر نەفسی مەسیحا بوو
ئەیازم گەر لە دڵ دەرکەی، مەگەر ئەفسانە ڕازم من
شکۆهی شاه... |
443 | Narî | 064 | ی/حوججەتی موڵکی لەتیفی خەت و خاڵی ڕوویەتی | غەزەل | فاعلاتن فاعلاتن فاعلاتن فاعلن | حوججەتی موڵکی لەتیفی خەت و خاڵی ڕوویەتی
نووری ئیسباتی لەتافەت نەقشی حەڵقەی موویەتی
ڕوومەتە یا چینییە، یا لەوحی مینا، یا سەدەف
یا بە ئاهی سەردی عاشق ئاوە خۆ، بەستوویەتی
پەرچەمی جەزبەی دڵی کردم لەبۆ شوعلەی ڕوخی
ڕهبەری ئاتەشپەرەستی، توڕڕەیی جادوویەتی
سەیری خەندەی لێوەکەی بۆ دڵنەوازی چی دەکا
شەڕفرۆشی گەرچی ڕەسمی نێرگسی بەد... |
549 | Salim | 009 | ا/تەریقی عیشقت ئەر بەردەم، خەجاڵەت بم لە مەحشەردا | غەزەل | مفاعیلن مفاعیلن مفاعیلن مفاعیلن | تەریقی عیشقت ئەر بەردەم، خەجاڵەت بم لە مەحشەردا
نەنووسرابم لە پێتا، گەر ئەزەل، حەک بم لە دەفتەردا
قوبووڵ ناکەم خەیاڵیشت لەناو دڵما موقیمی بێ
نەوا پەژموردە بێ گوڵدەستەیی حوسنت لە مەجمەردا
موحەسسیل بێ، ئەگەر بۆ نەقدی جانت، قابیزی قودرەت
ڕەزامەندم لە بالینت ئەمن بگرێت و تۆ بەردا
لە دەستم بەرمەدە دامەن، مەبادا بمکوژێ هیجرت... |
201 | Kakey Felaḧ | 119 | وێنە لە شیعری بابلۆ نیرۆدا | نوێ | FreeVerse | =١
کۆتایی جەژن
من [بابلۆ]م
تا ئێستا نەگۆڕاوم
خۆشەویستم هەیە، گومانیشم پێیە
قەرزاریشم
لە دەریایەکی فراوانام لەگەڵ فەرمانبەرانا
کە شەپۆل دوای شەپۆل ئەیبزوێنن
لە ئاڵ و گۆڕام
سەر لە گەلانی وا ئەدەم هێشتا لە دایک نەبوون
دێم و ئەچم بەناو دەریا و وتانا
من زمانی دڕک و داڵ و
دانی تیژی ژەهر و
لەرزەی ئاو و هەوا و
خوێنی ڕێکەوت و
ش... |
837 | Wefayî | 048 | م/کە هەستا زولفی ڕووی داپۆشی من لەو داغە سووتاوم | غەزەل | مفاعیلن مفاعیلن مفاعیلن مفاعیلن | کە هەستا زولفی ڕووی داپۆشی من لەو داغە سووتاوم
ئیلاهی! ئەی ڕەقیب، ڕۆژی قیامەت بێیە پێناوم!
قەراری دا بە ڕۆحم تیری نازی چوو لە قەلبمڕا
مەپرسن چەند ئەمن لەو حەسرەتەی دڵ پڕ لە زووخاوم
دەمێکە هەر لەتوێی ئاوری دەروون و ئاوی چاوم دام
لە دووری تۆ عەجەب ماوم؛ نەسووتاوم؛ نەخنکاوم
تەبیبێکم نییە دەردی دەروونم بێ موداوا کا
هەتا م... |
807 | Wefayî | 012 | ا/نەسیمی بادی نەورۆزی شەمیمی عەبهەری هێنا | قەسیدە | مفاعیلن مفاعیلن مفاعیلن مفاعیلن | نەسیمی بادی نەورۆزی شەمیمی عەبهەری هێنا
بەریدی عاشقان دیسان پەیامی دڵبەری هێنا
نەوید، ئەی عاشقانی دڵفگار! یار هاتە سەر خەندە
سەڵا، ئەی بولبولان! دیسان درەختی گوڵ بەری هێنا
مەگەر ڕێی کەوتە زولف و ڕووی حەبیبم بادی نەورۆزی؟
حەیاتێکی بە دنیا دا و بۆی گوڵعەنبەری هێنا
بە فەتحی دڵ دەڵێی یار زولف و سینە و ڕووی وەدەرناوە
لە نەس... |
881 | Wefayî | 099 | ە/ئەی خۆش خەبەر نەسیمی سەحەر پەیکی عاشقان | قەسیدە | مفعولُ فاعلاتُ مفاعیلُ فاعلن | ئەی خۆش خەبەر نەسیمی سەحەر پەیکی عاشقان
ئەی قاسیدی نیازی هەر ئاوارە وا وەرە
دیدەم ببینە هەروەکوو دوو چاوی پڕ لە خوێن
سینەم ببینە هەروەکوو کوورەی پڕ ئاورە
گەر ئاوی سەیلی دیدە نەبێ سینە سووتووە
گەر تاو و جۆشی سینە نەبێ دیدە موزتەرە
سووتاوی تاوی سینەم و غەرقی نێو ئاوی چاو
لوتفێ بفەرموو چارەیێ لەو ئاو و ئاورە
وەک «نەهری» چ... |
271 | Kurdî | 067 | ە/ئاغە گیان! تۆ خۆت دەچی بۆ شار و من لەم غوربەتە | غەزەل | فاعلاتن فاعلاتن فاعلاتن فاعلن | ئاغە گیان! تۆ خۆت دەچی بۆ شار و من لەم غوربەتە
زەحمەتە یاران بمێنم من لە پاش ئەم فیرقەتە
هەر کەسێ شەهدی ویسال و ژەهری دووری چەژتبێ
ئەو دەزانێ دەردی دووری چەند گران و زەحمەتە
دێ بە تاو ئەشکی دوو چاوم هەروەکوو دەجلە و فوڕات
مەزرەعەی خەم سەوز و تێراوە لەبەر ئەم دوو شەتە
تا ئەسیری داوی تۆم ڕەحمێ بە حاڵم کە تۆ خوا
مودەیێکی ... |
790 | Salim | 255 | ە/چونکە ئەو گۆیی زەنەخدانی هەیە | غەزەل | فعلاتن فعلاتن فعلن | چونکە ئەو گۆیی زەنەخدانی هەیە
قامەتم شێوەیی چەوگانی هەیە
دڵ لە زوڵفایە بە ئوممێدی لەبی
هەوەسی چەشمەیی حەیوانی هەیە
تەڕ بکا حەڵقی منی تەشنە بە تیغ
ڕاستە یار ئەر سەری ئیحسانی هەیە
باغ و مەعدەنمە لەب و پوستانی
لەعلی ڕوممانی و ڕوممانی هەیە
وا لە دڵیا سەنەمم مەیلی ڕەقیب
حەیفە وەسواسەیی شەیتانی هەیە
بە زوبان سەعبە بڵێ دەردی ... |
512 | Qaniʕ | 041 | شاخی هەورامان/من و شیعر و گەدایی پێکەوە بووین | غەزەل | مفاعیلن مفاعیلن فعولن | من و شیعر و گەدایی پێکەوە بووین
بە تەحتیق هەر سێ هی یەک بووک و یەک شووین
من و شێخ و مەلا هەر سێ بە وەڵڵا
بەهەشتمان دا بە شەکر و بۆ سەقەر چووین
من و سۆفی و بزن هەر سێ بە ڕیشین
لە ڕیشمان تێ بفکرین هەر وەکوو جووین
من و کەروێشک و بەگزادە لە ترسا
سەر و گوێ نزم دایم هەر وەکوو بوین
من و دێوانە و حافز لە بۆ نان
هەمیشە قیل و قا... |
14 | Diɫdar | 015 | ئەرێ ئەی لاو لە هیچ وەختێ نەکەی مەئیووسی ژینت بێ | غەزەل | مفاعیلن مفاعیلن مفاعیلن مفاعیلن | ئەرێ ئەی لاو لە هیچ وەختێ نەکەی مەئیووسی ژینت بێ
دەبێ هەردەم عەزمدار و دەوای دەرد و برینت بێ
لە مەیدانی تەقەددومدا تەلاش ئەسپی نەجاتت بێ
لغاوی ئەسپەکەت فیکر و عیلم ئاوزینگ و زینت بێ
بەڵێ دائیم هونەرمەند بە لە میدانی نەبەردیدا
بەهۆی عەقڵ و هونەرمەندیت دەبێ تیشکی زەمینت بێ
لەنێو گەلدا ئەبێ ئیعلانی جەنگی کەی لەگەڵ جەهلا
ع... |
875 | Wefayî | 093 | ێ/هەتا ڕۆژی قیامەت دێت و نایێ | غەزەل | مفاعیلن مفاعیلن فعولن | هەتا ڕۆژی قیامەت دێت و نایێ
لە دووری نامە شەرحی ماجەرایێ
لە ئاهـ و ناڵەیی پەروانە خەوفێ
کە تۆ بگرێ خودا ئەی شەم بە بایێ
دەمت دەرمان، تەبیب تۆ، من بریندار
دەسا بۆ حاڵی من تەدبیر و ڕایێ
لەسەر گەنجی ڕوخت ڕەشماری زولفت
لەبۆم هاتن بە دەو هەر یەک لە لایێ
برینداری هەوای جیلوەت شەهیدە
ئەمان ساقی بە مەرگی من سەمایێ
هەموو دەم ڕو... |
175 | Kakey Felaḧ | 092 | تۆ ئەو تۆیەی | نوێ | FreeVerse | کە بێ دەنگم،
وا نەزانی ڕۆژانی زوو
ژیلەمۆ بووم
نەپشکۆ بووم
هێدی، هێدی، سارد بوومەوە و
ئێستە مشتێ، خۆڵەمێشی سارد و سڕم
***
کە بێ دەنگم
وا تێ نەگەی، سۆزی جاران
وەکوو بەچکە چۆلەکەیەک
لەبەر تۆف و کڕێوەدا
زمانی لە گۆ کەوتوە و
کەسیرەیە و، جریوەی لە بیر چۆتەوە
***
کە بێ دەنگم
وای بۆ نەچی، هەستی گەرمم
لەبەر گێژەڵووکەی ئازار
پلە... |
424 | Narî | 043 | ن/ئەو کە وا تاقە بە شێوەی پێکەنین | غەزەل | فاعلاتن فاعلاتن فاعلن | ئەو کە وا تاقە بە شێوەی پێکەنین
وەردەگێڕێ پیری سەد ساڵە لە دین
تازە سەییادە لە [چین]ۆ هاتووە
عیدی قوربانە، بە قوربانی دەبین
ئاهوویەکی وەحشە، دڵ وەحشی دەکا
ئەی دڵ ئاگا بە، بە وەحشی دەرنەچین
حەسرەتی زەردیی شەمامەی باخەڵی
عەیشی سوورم پێ دەکا هەر دەم بە شین
«ناری» ئەمڕۆ عاجز و ئاشوفتەیە
جەرگی سووتاوە بە هیجری نازەنین |
1035 | Ḧerîq | 044 | ە/لە ئادەم تا بە خاتەم جوملە عالەم پڕ سەدا و سەیتە | غەزەل | مفاعیلن مفاعیلن مفاعیلن مفاعیلن | لە ئادەم تا بە خاتەم جوملە عالەم پڕ سەدا و سەیتە
بە عیشقی حەزرەتی لەولاک ئەوی زیندوو نەبێ مەیتە
تەتیممەی هەرسەلات و خاتیمەی حەمد و تەحییەی حەق
سەنا بۆ ئال و بەیتە، باقی هەر ئەفسانە و بەیتە
لەپاش سیغەی تەرازی و ئایەتی تەتهیری سەحب و ئال
بە قوربان مەدحییان نایە بە جوملە زەیتە و کەیتە
کە تۆش لەو نەسلەیی جەددت ڕەزا بێ شێر ... |
501 | Qaniʕ | 029 | ع/لە مەی نۆشیم ئەگەر مەنعم بکەن مەئموورەکانی شەرع | غەزەل | مفاعیلن مفاعیلن مفاعیلن مفاعیلن | لە مەی نۆشیم ئەگەر مەنعم بکەن مەئمورەکانی شەرع
شکاتی خۆم ئەبەم بۆ لای حەکیمی حاڵ زانی شەرع
بەڕۆژوو بووم برۆم دی وامەزانی مانگە بۆم دەرکەوت
ئەبینم شۆڕشی مانگە، لە ناو دێوانەکانی شەرع
ئەگەر زاهیر تەنەفوور کا لە سەیری ڕوومەتی ئاڵت
ئەبێ تووشی جەزای خۆی بێ، بە ئەمری ئامیرانی شەرع
خەیاتەی زوڵفی دووتا کرد، کە یەعنی لا لە جادە... |
583 | Salim | 044 | ب/ڕاستە دڵ حەبسە وەلێ شادە لە گێسوویی حەبیب | غەزەل | فعلاتن فعلاتن فعلاتن فعلن | ڕاستە دڵ حەبسە وەلێ شادە لە گێسوویی حەبیب
چونکە نەزدیکە بە دائیم لە گوڵی ڕوویی حەبیب
بە دوعا نابێ ڕەوا حاجەتی ئەربابی نیاز
ڕوویی دڵ تا نەکەنە قیبلەیی ئەبروویی حەبیب
دیدە شیرینە کە پڕ بێ لە سروشکی شۆرم
چونکە تێیدایە لە عەکسا قەدی دڵجوویی حەبیب
لە تەوافی حەرەمی کەعبەیی ڕوو حەلقەزەنن
وەکوو حوججاجی حەبەش سیلسلەیی موویی حەب... |
923 | Ḧacî Qadir | 018 | حاکم و میرەکانی کوردستان | مەسنەوی | فعلاتن مفاعلن فعلن | حاکم و میرەکانی [کوردستان]
هەر لە [بۆتان]ەوە هەتا [بابان]
یەک بە یەک حافیزی شەریعەت بوون
سەییدی قەوم و شێخی میللەت بوون
سەیید و شێخەکان لە ترسی ئەوان
مونزەوی بوون و زاکیری ڕەحمان
هەر کە فەوتان ڕیای ئەوان دەرکەوت
سەیری چۆن بوونە پووش و ئاگر و نەوت
یەکێ لەم لاوە ڕوو دەکاتە عەجەم
دوو لە ئەو لاوە دەبنە دوژمنی هەم
دوو هەزار... |
808 | Wefayî | 013 | ا/کاکۆڵی بەدەم باوە کە بادا بە بەدەندا | غەزەل | مفعولُ مفاعیلُ مفاعیلُ فعولن | کاکۆڵی بەدەم باوە کە بادا بە بەدەندا
بازاڕی شکا نافە بەسەر چین و خوتەندا
تورکانە گوڵم پەرچەمی کەوتۆتە عیزاری
وەک سونبولی ئاشوفتە لەبەر بەرگی سەمەندا
تا هەوری بەهاری نەبزووت غونچە نەپشکووت
بۆیە دەگرێ خەندە بەسەر گریەیی مندا
گۆیا وەکوو من بەو قەدە سەودایییە زولفت
سەرگەشتەیە وا تا بەری پێت چین و شکەندا
من کوشتە ئەتۆ بەو د... |
Subsets and Splits
No community queries yet
The top public SQL queries from the community will appear here once available.